title: Οδηγία 2010/19/ΕΕ της Επιτροπής, της 9ης Μαρτίου 2010 , η οποία τροποποιεί την οδηγία 91/226/ΕΟΚ του Συμβουλίου και την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην τεχνική πρόοδο όσον αφορά τα συστήματα αποτροπής της εκτόξευσης νερού από ορισμένες κατηγορίες μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)

text:
               20.3.2010

               EL

               Επίσημη Εφημερίδα της Ευρωπαϊκής Ένωσης

               L 72/17

         ΟΔΗΓΊΑ 2010/19/ΕΕ ΤΗΣ ΕΠΙΤΡΟΠΉΣ
   της 9ης Μαρτίου 2010
   η οποία τροποποιεί την οδηγία 91/226/ΕΟΚ του Συμβουλίου και την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην τεχνική πρόοδο όσον αφορά τα συστήματα αποτροπής της εκτόξευσης νερού από ορισμένες κατηγορίες μηχανοκίνητων οχημάτων και των ρυμουλκουμένων τους
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (1), και ιδίως το άρθρο 39 παράγραφος 2,
   Εκτιμώντας τα ακόλουθα:

               (1)

               Η οδηγία 91/226/ΕΟΚ του Συμβουλίου, της 27ης Μαρτίου 1991, για την προσέγγιση των νομοθεσιών των κρατών μελών σχετικά με τα συστήματα κατά της εκτόξευσης νερού ορισμένων οχημάτων με κινητήρα και των ρυμουλκουμένων τους (2), είναι μια από τις ειδικές οδηγίες που ισχύουν στο πλαίσιο της διαδικασίας έγκρισης τύπου EC η οποία θεσπίστηκε με την οδηγία 2007/46/ΕΚ. Επομένως, οι διατάξεις της οδηγίας 2007/46/ΕΚ που αφορούν τα συστήματα, τα κατασκευαστικά στοιχεία και τις χωριστές τεχνικές μονάδες για οχήματα εφαρμόζονται στην οδηγία 91/226/ΕΟΚ.

               (2)

               Λόγω της υποχρεωτικής εφαρμογής της διαδικασίας έγκρισης τύπου EC για όλες τις κατηγορίες οχημάτων που καλύπτονται από την οδηγία 2007/46/ΕΚ, είναι απαραίτητο να οριστούν εναρμονισμένες απαιτήσεις σχετικά με την αποτροπή της εκτόξευσης νερού για όλες τις κατηγορίες οχημάτων που καλύπτονται από την οδηγία 91/226/ΕΟΚ. Εξάλλου, είναι απαραίτητο να διευκρινιστεί ότι οι παραπάνω απαιτήσεις δεν είναι υποχρεωτικές για τα εκτός δρόμου οχήματα. Τέλος, εν όψει της αποκτηθείσας εμπειρίας, είναι απαραίτητη η προσαρμογή της οδηγίας 91/226/ΕΟΚ και, κατά συνέπεια, του παραρτήματος IV της οδηγίας 2007/46/ΕΚ στην τεχνική πρόοδο.

               (3)

               Συνεπώς, οι οδηγίες 91/226/ΕΟΚ και 2007/46/ΕΚ θα πρέπει να τροποποιηθούν ανάλογα.

               (4)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της τεχνικής επιτροπής για τα μηχανοκίνητα οχήματα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 91/226/ΕΟΚ τροποποιείται ως εξής:

               1)

               ο κατάλογος των παραρτημάτων και τα παραρτήματα I, II και III τροποποιούνται σύμφωνα με το παράρτημα I της παρούσας οδηγίας·

               2)

               το μη αριθμημένο παράρτημα με τίτλο «Σχήματα» αντικαθίσταται από το κείμενο του παραρτήματος II της παρούσας οδηγίας.

         Άρθρο 2
   Το σημείο 43 του παραρτήματος IV και του παραρτήματος XI, προσαρτήματα 2 και 4, της οδηγίας 2007/46/ΕΚ αντικαθίσταται από το παρακάτω:

                  «43

                  Συστήματα αποτροπής της εκτόξευσης νερού

                  οδηγία 91/226/ΕΟΚ

                     L 103 της 23.4.1991, σ. 5

                  X

                  X

                  X

                  X

                  X

                  X

                  X»

   Άρθρο 3
   1.   Με εφαρμογή από τις 9 Απριλίου 2011 τα κράτη μέλη δεν αρνούνται, για λόγους σχετικούς με την αποτροπή της εκτόξευσης νερού, την έκδοση κοινοτικής (EC) ή εθνικής έγκρισης τύπου για όχημα και για κατασκευαστικό στοιχείο τα οποία συμμορφώνονται με τις απαιτήσεις που ορίζει η οδηγία 91/226/ΕΟΚ, όπως αυτή τροποποιείται με την παρούσα οδηγία.
   2.   Με εφαρμογή από τις 9 Απριλίου 2011 τα κράτη μέλη αρνούνται, για λόγους σχετικούς με την αποτροπή της εκτόξευσης νερού, την έκδοση κοινοτικής (EC) ή εθνικής έγκρισης τύπου για όχημα και για κατασκευαστικό στοιχείο τα οποία δεν συμμορφώνονται με τις απαιτήσεις που ορίζει η οδηγία 91/226/ΕΟΚ, όπως αυτή τροποποιείται με την παρούσα οδηγία.
   3.   Όταν υποβάλλεται αίτηση για έγκριση τύπου EC για πλήρες όχημα βάσει της οδηγίας 2007/46/ΕΚ, οι τύποι οχημάτων που έχουν λάβει εθνική ή κοινοτική (EC) έγκριση τύπου η οποία καλύπτει την αποτροπή της εκτόξευσης νερού δεν υποχρεούνται να συμμορφώνονται με τις απαιτήσεις που ορίζονται στην οδηγία 91/226/ΕΟΚ όσον αφορά την αποτροπή της εκτόξευσης νερού.
   Άρθρο 4
   1.   Τα κράτη μέλη θεσπίζουν και δημοσιεύουν έως τις 8 Απριλίου 2011 το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από τις 9 Απριλίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 5
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 9 Μαρτίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 263 της 9.10.2007, σ. 1.

      (2)  ΕΕ L 103 της 23.4.1991, σ. 5.

      ΠΑΡΑΡΤΗΜΑ I

                  1.

                  Ο κατάλογος των παραρτημάτων της οδηγίας 91/226/ΕΟΚ τροποποιείται ως εξής:

                              α)

                              ο τίτλος που αφορά το προσάρτημα 3 του παραρτήματος II αντικαθίσταται από τα ακόλουθα:

                              β)

                              ο τίτλος που αφορά το παράρτημα III αντικαθίσταται από τα ακόλουθα:

                                          «Παράρτημα III

                                          :

                                          Απαιτήσεις σχετικά με την έγκριση τύπου οχήματος EC όσον αφορά την εγκατάσταση συστημάτων αποτροπής της εκτόξευσης νερού

                                                      Προσάρτημα 1

                                                      :

                                                      Ενημερωτικό έγγραφο για την έγκριση τύπου οχήματος EC

                                                      Προσάρτημα 2

                                                      :

                                                      Υπόδειγμα πιστοποιητικού έγκρισης τύπου οχήματος EC»

                              γ)

                              η γραμμή «ΣΧΗΜΑΤΑ: (1 έως 9)» αντικαθίσταται από τα ακόλουθα:

                                          «Παράρτημα V

                                          :

                                          Σχήματα 1 έως 9».

                  2.

                  Το παράρτημα I της οδηγίας 91/226/ΕΟΚ τροποποιείται ως εξής:

                              α)

                              Τα σημεία 9, 10 και 11 αντικαθίστανται από τα ακόλουθα:
                              «9.   Ανασυρόμενος άξονας

                              Ως “ανασυρόμενος άξονας” νοείται ο άξονας όπως ορίζεται στο παράρτημα I σημείο 2.15 της οδηγίας 97/27/ΕΚ.
                              10.   Όχημα χωρίς φορτίο

                              Ως “όχημα χωρίς φορτίο” νοείται το όχημα σε διάταξη λειτουργίας, όπως ορίζεται στο σημείο 2.6 του παραρτήματος I της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (1).
                              11.   Πέλμα

                              Ως “πέλμα” νοείται το τμήμα του ελαστικού όπως ορίζεται στο σημείο 2.8 του παραρτήματος II της οδηγίας 92/23/ΕΟΚ.

                              β)

                              Προστίθενται τα ακόλουθα σημεία 13, 14 και 15:
                              «13.   Όχημα έλξης ημιρυμουλκουμένου

                              Ως “όχημα έλξης ημιρυμουλκουμένου” νοείται το όχημα έλξης όπως ορίζεται στο σημείο 2.1.1.2.2 του παραρτήματος I της οδηγίας 97/27/ΕΚ.
                              14.   Τεχνικά αποδεκτή μέγιστη μάζα έμφορτου οχήματος

                              Ως “τεχνικά αποδεκτή μέγιστη μάζα έμφορτου οχήματος” νοείται η μέγιστη μάζα του οχήματος όπως ορίζεται στο σημείο 2.6 του παραρτήματος I της οδηγίας 97/27/ΕΚ.
                              15.   Τύπος οχήματος

                              Ως “τύπος οχήματος” νοούνται, αναφορικά με την αποτροπή της εκτόξευσης νερού, τα πλήρη, μη ολοκληρωμένα ή ολοκληρωμένα οχήματα τα οποία δεν διαφέρουν ως προς τις ακόλουθες απόψεις:

                                          —

                                          τύπος συστήματος αποτροπής της εκτόξευσης νερού (εγκατεστημένου επί του οχήματος),

                                          —

                                          προσδιορισμός του κατασκευαστή του τύπου του συστήματος αποτροπής της εκτόξευσης νερού.»

                  3.

                  Το παράρτημα II της οδηγίας 91/226/ΕΟΚ τροποποιείται ως εξής:

                              α)

                              Τα σημεία 2 έως 3.4.3 αντικαθίστανται από τα ακόλουθα:
                              «2.   Αίτηση για την έγκριση τύπου κατασκευαστικού στοιχείου EC

                              2.1.   Η αίτηση για έγκριση τύπου κατασκευαστικού στοιχείου EC, σύμφωνα με το άρθρο 7 της οδηγίας 2007/46/ΕΚ, ενός τύπου συστήματος αποτροπής της εκτόξευσης νερού υποβάλλεται από τον κατασκευαστή.
                              2.2.   Υπόδειγμα ενημερωτικού εγγράφου βρίσκεται στο προσάρτημα 3.
                              2.3.   Τα ακόλουθα υποβάλλονται στην τεχνική υπηρεσία η οποία είναι υπεύθυνη για την διενέργεια των δοκιμών για την έγκριση τύπου:
                              Τέσσερα δείγματα: τρία για τις δοκιμές και το τέταρτο για το εργαστήριο δοκιμών για κάθε ενδεχόμενο εκ των υστέρων έλεγχο. Το εργαστήριο μπορεί να ζητήσει πρόσθετα δείγματα.
                              2.4.   Επισημάνσεις
                              Κάθε δείγμα πρέπει να φέρει ευανάγνωστο και ανεξίτηλο το βιομηχανικό σήμα ή την εμπορική ονομασία και την ένδειξη του τύπου και να περιλαμβάνει επαρκή χώρο για το σήμα έγκρισης τύπου κατασκευαστικού στοιχείου EC.
                              3.   Χορήγηση έγκρισης τύπου κατασκευαστικού στοιχείου EC

                              3.1.   Αν πληρούνται οι σχετικές απαιτήσεις, χορηγείται η έγκριση τύπου EC σύμφωνα με το άρθρο 10 της οδηγίας 2007/46/ΕΚ.
                              3.2.   Υπόδειγμα πιστοποιητικού έγκρισης τύπου EC υπάρχει στο προσάρτημα 4.
                              3.3.   Για κάθε εγκεκριμένο τύπο διάταξης αποτροπής της εκτόξευσης νερού χορηγείται ένας αριθμός έγκρισης σύμφωνα με το παράρτημα VII της οδηγίας 2007/46/ΕΚ. Το ίδιο κράτος μέλος δεν πρέπει να χορηγεί τον ίδιο αριθμό σε άλλο τύπο διάταξης αποτροπής της εκτόξευσης νερού.
                              3.4.   Κάθε διάταξη αποτροπής της εκτόξευσης νερού που ανταποκρίνεται σε τύπο εγκεκριμένο σύμφωνα με την παρούσα οδηγία πρέπει να φέρει σήμα έγκρισης τύπου κατασκευαστικού στοιχείου EC, τοποθετημένο στο σύστημα με τέτοιο τρόπο ώστε να είναι ανεξίτηλο και ευανάγνωστο, ακόμη και όταν η διάταξη είναι τοποθετημένη στο όχημα.
                              3.5.   Σύμφωνα με το σημείο 1.3 του προσαρτήματος του παραρτήματος VII της οδηγίας 2007/46/ΕΚ προστίθεται στο σήμα έγκρισης το σύμβολο “A” για διατάξεις τύπου απορρόφησης ενέργειας ή το σύμβολο “S” για διατάξεις τύπου διαχωριστή αέρα/νερού.»

                              β)

                              Τα προσαρτήματα 1 έως 4 αντικαθίστανται από τα ακόλουθα:«
                                 Προσάρτημα 1

                                    Δοκιμές των διατάξεων αποτροπής της εκτόξευσης νερού τύπου απορρόφησης ενέργειας

                                 1.   Αρχή

                                 Σκοπός της δοκιμής αυτής είναι να προσδιοριστεί ποσοτικά η ικανότητα μιας διάταξης να συγκρατεί το νερό που εκτινάσσεται σ’ αυτό από μια σειρά ακροφυσίων. Η διάταξη δοκιμής αποβλέπει στην αναπαραγωγή των συνθηκών υπό τις οποίες πρέπει να λειτουργεί η διάταξη όταν τοποθετηθεί σε ένα όχημα όσον αφορά τον όγκο και την ταχύτητα του νερού που εκτοξεύεται από το έδαφος από το πέλμα του ελαστικού.
                                 2.   Εξοπλισμός

                                 Βλ. σχήμα 8 του παραρτήματος V για την περιγραφή της συσκευής δοκιμής.
                                 3.   Συνθήκες δοκιμής

                                             3.1.

                                             Οι δοκιμές πρέπει να πραγματοποιούνται σε κλειστή αίθουσα και χωρίς ρεύματα αέρος.

                                             3.2.

                                             Η θερμοκρασία περιβάλλοντος και η θερμοκρασία των τεμαχίων δοκιμής πρέπει να είναι 21 (± 3) °C.

                                             3.3.

                                             Χρησιμοποιείται απιονισμένο νερό.

                                             3.4.

                                             Τα τεμάχια δοκιμής πρέπει να προετοιμάζονται για κάθε δοκιμή με κατάβρεξη.

                                       4.   Διαδικασία

                                             4.1.

                                             Στερεώστε ένα δοκίμιο του υπό δοκιμή υλικού πλάτους 500 (+ 0/– 5) mm και ύψους 750 mm επάνω στο κατακόρυφο πλαίσιο της διάταξης δοκιμής, προσέχοντας το δοκίμιο να βρίσκεται σαφώς μέσα στα όρια του συλλέκτη και κανένα εμπόδιο να μην μπορεί να εκτρέψει το νερό πριν ή μετά τη δράση του.

                                             4.2.

                                             Ρυθμίστε την ταχύτητα ροής του νερού στα 0,675 (+/– 0,01) l/s και εκτινάξτε τουλάχιστον 90 l και το πολύ 120 l στο δοκίμιο από οριζόντια απόσταση 500 (+/– 2) mm (σχήμα 8 του παραρτήματος V).

                                             4.3.

                                             Αφήστε το νερό να στραγγίξει από το δοκίμιο στο συλλέκτη και υπολογίστε το ποσοστό (διαφορά) μεταξύ της ποσότητας του νερού που συλλέχθηκε και του νερού που εκτινάχθηκε στο δοκίμιο.

                                             4.4.

                                             Επαναλάβετε τη δοκιμή πέντε φορές επί του δοκιμίου σύμφωνα με τα σημεία 4.2 και 4.3. Υπολογίστε το μέσο ποσοστό της σειράς των πέντε δοκιμών.

                                       5.   Αποτελέσματα

                                             5.1.

                                             Το μέσο ποσοστό που υπολογίστηκε στο σημείο 4.4 πρέπει να είναι 70 % ή μεγαλύτερο.

                                             5.2.

                                             Αν, σε σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν από το μέσο όρο περισσότερο από 5 %, η σειρά των πέντε δοκιμών πρέπει να επαναληφθεί.
                                             Αν, σε δεύτερη σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν πάλι από το μέσο όρο περισσότερο από 5 % και αν η κατώτατη τιμή δεν πληροί τις απαιτήσεις του σημείου 5.1, δεν χορηγείται η έγκριση τύπου.

                                             5.3.

                                             Δοκιμάστε αν η κατακόρυφη θέση της διάταξης επηρεάζει τα λαμβανόμενα αποτελέσματα. Αν τα επηρεάζει, η διαδικασία που περιγράφεται στα σημεία 4.1 έως 4.4 πρέπει να επαναληφθεί στις θέσεις οι οποίες δίνουν το μεγαλύτερο και το μικρότερο ποσοστό συλλεγόμενου νερού. Οι απαιτήσεις του σημείου 5.2 εξακολουθούν να ισχύουν.
                                             Στη συνέχεια θα ληφθεί ο μέσος όρος των επιμέρους αποτελεσμάτων για να υπολογιστεί το μέσο ποσοστό. Το εν λόγω μέσο ποσοστό πρέπει να είναι 70 % ή μεγαλύτερο.

                                 Προσάρτημα 2

                                    Δοκιμές των συστημάτων αποτροπής της εκτόξευσης νερού τύπου διαχωριστή αέρα/νερού

                                 1.   Αρχή

                                 Σκοπός της δοκιμής αυτής είναι να προσδιοριστεί η ικανότητα ενός πορώδους υλικού να συγκρατεί το νερό με το οποίο ραντίζεται μέσω ψεκαστήρα αέρα/νερού υπό πίεση.
                                 Ο χρησιμοποιούμενος στη δοκιμή εξοπλισμός πρέπει να αναπαραγάγει τις συνθήκες στις οποίες θα υπόκειται το υλικό, ως προς τον όγκο και την ταχύτητα των εκτινάξεων νερού από τα ελαστικά, αν είχε τοποθετηθεί στο όχημα.
                                 2.   Εξοπλισμός

                                 Βλ. σχήμα 9 του παραρτήματος V για την περιγραφή της διάταξης δοκιμής.
                                 3.   Συνθήκες δοκιμής

                                             3.1.

                                             Οι δοκιμές πρέπει να πραγματοποιούνται σε κλειστή αίθουσα και χωρίς ρεύματα αέρος.

                                             3.2.

                                             Η θερμοκρασία περιβάλλοντος και η θερμοκρασία των τεμαχίων δοκιμής πρέπει να είναι 21 (± 3) °C.

                                             3.3.

                                             Χρησιμοποιείται απιονισμένο νερό.

                                             3.4.

                                             Τα τεμάχια δοκιμής πρέπει να προετοιμάζονται για κάθε δοκιμή με κατάβρεξη.

                                       4.   Διαδικασία

                                             4.1.

                                             Στερεώστε κατακόρυφα ένα δοκίμιο 305 × 100 mm στη διάταξη δοκιμής και βεβαιωθείτε ότι δεν υπάρχει κενός χώρος μεταξύ του δοκιμίου και της άνω κυρτής πλάκας και ότι ο συλλέκτης έχει τοποθετηθεί σωστά. Γεμίστε το δοχείο του ψεκαστήρα με 1 ± 0,005 λίτρα νερού και τοποθετήστε τον όπως στο διάγραμμα.

                                             4.2.

                                             Ο ψεκαστήρας πρέπει να είναι ρυθμισμένος ως εξής:

                                                         πίεση (πίεση του ψεκαστήρα): 5 bar + 10 %/– 0 %

                                                         παροχή: 1 λίτρο/λεπτό ± 5 δευτερόλεπτα

                                                         ψεκασμός: κυκλικός, διαμέτρου 50 ± 5 mm στα 200 ± 5 mm από το δοκίμιο, με ακροφύσιο διαμέτρου 5 ± 0,1 mm.

                                             4.3.

                                             Ψεκάστε μέχρι να εξαντληθεί το νέφος νερού και σημειώστε το χρόνο που απαιτήθηκε. Αφήστε το νερό να κυλήσει από το δοκίμιο στο συλλέκτη επί 60 δευτερόλεπτα και μετρήστε τον όγκο του νερού που έχει συλλεγεί. Μετρήστε την ποσότητα νερού που απέμεινε στο δοχείο του συλλέκτη. Υπολογίστε το ποσοστό του όγκου του νερού που έχει συλλεγεί ως προς τον όγκο του νερού με το οποίο έγινε ο ψεκασμός.

                                             4.4.

                                             Επαναλάβετε τη δοκιμή πέντε φορές και υπολογίστε το μέσο ποσοστό της ποσότητας που έχει συλλεγεί. Ελέγξτε πριν από κάθε δοκιμή αν ο συλλέκτης, το δοχείο του ψεκαστήρα και το δοχείο μέτρησης είναι στεγνά.

                                       5.   Αποτελέσματα

                                             5.1.

                                             Το υπολογιζόμενο στο σημείο 4.4 μέσο ποσοστό πρέπει να είναι τουλάχιστον 85 %.

                                             5.2.

                                             Αν, σε σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν από το μέσο όρο περισσότερο από 5 %, η σειρά των πέντε δοκιμών πρέπει να επαναληφθεί. Αν, σε δεύτερη σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν πάλι από το μέσο όρο περισσότερο από 5 % και αν η κατώτατη τιμή δεν πληροί τις απαιτήσεις του σημείου 5.1, δεν χορηγείται η έγκριση τύπου.

                                             5.3.

                                             Αν η κατακόρυφη θέση της διάταξης επηρεάζει τα λαμβανόμενα αποτελέσματα, η διαδικασία που περιγράφεται στα σημεία 4.1 έως 4.4 πρέπει να επαναληφθεί στις θέσεις οι οποίες δίνουν το μεγαλύτερο και το μικρότερο ποσοστό συλλεγόμενου νερού. Οι απαιτήσεις του σημείου 5.2 εξακολουθούν να ισχύουν.
                                             Η απαίτηση του σημείου 5.1 εξακολουθεί να ισχύει, για να αναφέρονται τα αποτελέσματα κάθε δοκιμής.

                                 Προσάρτημα 3
                                 Ενημερωτικό έγγραφο αρ. … σχετικό με την έγκριση τύπου κατασκευαστικού στοιχείου EC για διατάξεις αποτροπής της εκτόξευσης νερού (οδηγία 91/226/ΕΟΚ)
                                 Οι ακόλουθες πληροφορίες, αν συντρέχει περίπτωση, πρέπει να παρέχονται εις τριπλούν και να περιλαμβάνουν κατάλογο περιεχομένων. Οποιαδήποτε σχεδιαγράμματα πρέπει να παρέχονται σε κατάλληλη κλίμακα και επαρκή λεπτομέρεια σε μέγεθος A4 ή σε φάκελο μεγέθους A4. Οι φωτογραφίες, αν υπάρχουν, πρέπει να απεικονίζουν επαρκείς λεπτομέρειες.
                                 Αν τα συστήματα, τα κατασκευαστικά στοιχεία ή οι χωριστές τεχνικές μονάδες διαθέτουν ηλεκτρονικά χειριστήρια, πρέπει να παρέχονται πληροφορίες σχετικά με την απόδοσή τους.
                                 0.   ΓΕΝΙΚΑ

                                             0.1.

                                             Κατασκευή (εμπορική ονομασία του κατασκευαστή):

                                             0.2.

                                             Τύπος:

                                             0.5.

                                             Όνομα και διεύθυνση κατασκευαστή:

                                             0.7.

                                             Σε περίπτωση κατασκευαστικών στοιχείων και χωριστών τεχνικών μονάδων, θέση και μέθοδος τοποθέτησης του σήματος έγκρισης EC:

                                             0.8.

                                             Διεύθυνση(-εις) του εργοστασίου(-ων) συναρμολόγησης:

                                       1.   ΠΕΡΙΓΡΑΦΗ ΤΗΣ ΔΙΑΤΑΞΗΣ

                                             1.1.

                                             Τεχνική περιγραφή της διάταξης αποτροπής της εκτόξευσης νερού η οποία να υποδεικνύει τη φυσική αρχή λειτουργίας του και τη σχετική δοκιμή στην οποία πρέπει να υποβληθεί:

                                             1.2.

                                             Χρησιμοποιηθέντα υλικά:

                                             1.3.

                                             Σχεδιάγραμμα(-τα) με επαρκή λεπτομέρεια και σε κατάλληλη κλίμακα, ώστε να είναι δυνατή η αναγνώρισή του (τους). Το σχεδιάγραμμα πρέπει να απεικονίζει την κενή επιφάνεια που προορίζεται για το σήμα της έγκρισης τύπου κατασκευαστικού στοιχείου EC:
                                             Ημερομηνία
                                             Υπογραφή

                                 Προσάρτημα 4

                                    Προσθήκη
                                    στο πιστοποιητικό έγκρισης τύπου EC αρ. … σχετικά με την έγκριση τύπου κατασκευαστικού στοιχείου EC για διατάξεις αποτροπής της εκτόξευσης νερού σύμφωνα με την οδηγία 91/226/ΕΟΚ, όπως τροποποιήθηκε τελευταία με την οδηγία 2010/19/ΕΕ
                                    1.   Πρόσθετες πληροφορίες

                                                1.1.

                                                Αρχή λειτουργίας του συστήματος: απορρόφηση ενέργειας/διαχωριστής αέρα/νερού (2):

                                                1.2.

                                                Χαρακτηριστικά των διατάξεων αποτροπής της εκτόξευσης νερού [σύντομη περιγραφή, εμπορικό σήμα ή ονομασία, αριθμός(-οί)]:

                                                5.

                                                Σχόλια (αν υπάρχουν):

                              »

                  4.

                  Το παράρτημα III της οδηγίας 91/226/ΕΟΚ τροποποιείται ως εξής:

                              α)

                              Τα σημεία 0.1 και 0.2 αντικαθίστανται από τα ακόλουθα:
                              «ΠΕΔΙΟ ΕΦΑΡΜΟΓΗΣ

                                          0.1.

                                          Τα οχήματα των κατηγοριών Ν και Ο, με εξαίρεση τα εκτός δρόμου οχήματα, όπως αυτά ορίζονται στο παράρτημα II της οδηγίας 2007/46/ΕΚ, πρέπει να κατασκευάζονται και/ή να εξοπλίζονται με συστήματα αποτροπής της εκτόξευσης νερού με τέτοιο τρόπο ώστε να πληρούν τις απαιτήσεις που θέτει το παρόν παράρτημα. Στην περίπτωση των οχημάτων πλαισίου/θαλάμου, οι εν λόγω απαιτήσεις μπορούν να εφαρμοστούν μόνο στους τροχούς που καλύπτονται από τον θάλαμο.
                                          Για τα οχήματα των κατηγοριών Ν1 και Ν2 μέγιστης επιτρεπόμενης μάζας έμφορτου οχήματος έως 7,5 τόνων μπορούν να εφαρμοστούν εναλλακτικά, αντί των απαιτήσεων της παρούσας οδηγίας, οι απαιτήσεις της οδηγίας 78/549/ΕΟΚ (3) κατόπιν αιτήσεως του κατασκευαστή.

                                          0.2.

                                          Οι απαιτήσεις του παρόντος παραρτήματος σχετικά με τις διατάξεις αποτροπής της εκτόξευσης νερού, όπως ορίζονται στο σημείο 4 του παραρτήματος I, δεν είναι υποχρεωτικές για τις κατηγορίες οχημάτων N, O1 και O2 μέγιστης επιτρεπόμενης μάζας έμφορτου οχήματος έως 7,5 τόνων, για τα οχήματα πλαισίου/θαλάμου, για τα οχήματα χωρίς αμάξωμα ή για τα οχήματα στα οποία η παρουσία διατάξεων αποτροπής της εκτόξευσης νερού δεν είναι συμβατή με τη χρήση τους. Ωστόσο, αν τα συστήματα αυτά είναι τοποθετημένα στα εν λόγω οχήματα, θα πρέπει να είναι σύμφωνα με τις απαιτήσεις της παρούσας οδηγίας.

                              β)

                              Το σημείο 4 αντικαθίσταται από τα ακόλουθα:
                              «4.   Θέση της εξωτερικής ποδιάς

                              Η απόσταση “c” μεταξύ του διαμήκους επιπέδου που εφάπτεται στην εξωτερική επιφάνεια των ελαστικών, εκτός από κάθε διόγκωση του ελαστικού κοντά στο έδαφος, και της εσωτερικής επιφάνειας της ποδιάς δεν πρέπει να είναι μεγαλύτερη από 100 mm (σχήματα 1α και 1β του παραρτήματος V).»

                              γ)

                              Τα σημεία 4.1 και 4.2 απαλείφονται.

                              δ)

                              Το σημείο 7.1.1 αντικαθίσταται από τα ακόλουθα:

                                          «7.1.1.

                                          Τα φτερά πρέπει να καλύπτουν τη ζώνη αμέσως επάνω, εμπρός και πίσω από το ή τα ελαστικά, ως εξής:

                                                      α)

                                                      στην περίπτωση μονών ή πολλαπλών αξόνων, το εμπρόσθιο άκρο (C) πρέπει να εκτείνεται προς τα εμπρός ώσπου να συναντήσει τη γραμμή O-Z, όπου η γωνία θ (θήτα) είναι το πολύ 45° πάνω από το οριζόντιο επίπεδο.
                                                      Το οπίσθιο άκρο (σχήμα 2 του παραρτήματος V) πρέπει να εκτείνεται προς τα κάτω κατά τέτοιο τρόπο, ώστε να μη βρίσκεται ψηλότερα από 100 mm επάνω από μια οριζόντια γραμμή που διέρχεται από το κέντρο του τροχού·

                                                      β)

                                                      στην περίπτωση πολλαπλών αξόνων η γωνία θ αφορά μόνο τον εμπρόσθιο άξονα, ενώ η απαίτηση σχετικά με το ύψος του οπίσθιου άκρου εφαρμόζεται μόνο στον οπίσθιο άξονα·

                                                      γ)

                                                      το φτερό πρέπει να έχει ολικό πλάτος “q” (σχήμα 1α του παραρτήματος V) αρκετό για να καλύπτει τουλάχιστον όλο το πλάτος “b” του ελαστικού ή το συνολικό πλάτος “t” δύο ελαστικών σε περίπτωση διπλών τροχών, λαμβανομένων υπόψη των ακραίων περιπτώσεων για το σύστημα ελαστικού/τροχού, όπως αυτές προδιαγράφονται από τον κατασκευαστή. Οι διαστάσεις “b” και “t” μετρώνται στο ύψος της πλήμνης, εξαιρουμένης οποιασδήποτε επισήμανσης, νεύρου, προστατευτικών ταινιών κ.λπ. στα τοιχώματα του ελαστικού.»

                              ε)

                              Το σημείο 7.1.3 αντικαθίσταται από τα ακόλουθα:

                                          «7.1.3.

                                          Αν τα φτερά αποτελούνται από πολλά στοιχεία, αφού τοποθετηθούν, δεν πρέπει να παρουσιάζουν κενά που να επιτρέπουν την εκτόξευση νερού όταν το όχημα βρίσκεται σε κίνηση. Η απαίτηση αυτή θεωρείται ότι έχει εκπληρωθεί αν, όταν το όχημα είναι είτε φορτωμένο είτε άδειο, οποιαδήποτε εκτόξευση νερού με κατεύθυνση από το κέντρο του τροχού κατά μήκος όλου του πλάτους του πέλματος του ελαστικού και εντός της ακτίνας που καλύπτεται από το φτερό κτυπά πάντα επάνω σε μέρος του συστήματος αποτροπής της εκτόξευσης νερού.»

                              στ)

                              Τα σημεία 7.2.1, 7.2.2 και 7.2.3 αντικαθίστανται από τα ακόλουθα:

                                          «7.2.1.

                                          Στην περίπτωση μονών αξόνων, το κατώτερο άκρο της εξωτερικής ποδιάς δεν μπορεί να βρίσκεται πέρα από τις ακόλουθες αποστάσεις και ακτίνες, μετρούμενες από το κέντρο του τροχού, εκτός από τα χαμηλότερα άκρα τα οποία μπορεί να είναι στρογγυλεμένα (σχήμα 2 του παραρτήματος V).
                                          Ανάρτηση συμπιεσμένου αέρα:

                                                                  α)

                                                                  Άξονες που φέρουν κατευθυντήριους ή αυτοκατευθυνόμενους τροχούς:

                                                                              από το εμπρόσθιο άκρο (προς το εμπρόσθιο μέρος του οχήματος) (σημείο C)

                                                                              μέχρι το οπίσθιο άκρο (προς το οπίσθιο μέρος του οχήματος) (σημείο A)

                                                      Rv ≤ 1,5 R

                                                                  β)

                                                                  Άξονες που φέρουν μη κατευθυντήριους τροχούς:

                                                                              από το εμπρόσθιο άκρο (σημείο C)

                                                                              μέχρι το οπίσθιο άκρο (σημείο A)

                                                      Rv ≤ 1,25 R

                                                Μηχανική ανάρτηση:

                                                      α)

                                                      γενική περίπτωση } Rv ≤ 1,8 R

                                                      β)

                                                      μη κατευθυντήριοι τροχοί για οχήματα με τεχνικά επιτρεπόμενη μάζα έμφορτου οχήματος άνω των 7,5 t } Rv ≤ 1,5 R
                                                      όπου R είναι η ακτίνα του ελαστικού που φέρει το όχημα και Rv η ακτινική απόσταση στην οποία βρίσκεται το κατώτερο άκρο της εξωτερικής ποδιάς.

                                          7.2.2.

                                          Στην περίπτωση πολλαπλών αξόνων οι απαιτήσεις που δίνονται στο σημείο 7.2.1 δεν εφαρμόζονται μεταξύ των κάθετων εγκάρσιων επιπέδων που διέρχονται από το κέντρο των πρώτων και τελευταίων αξόνων όπου η εξωτερική ποδιά μπορεί να είναι ίσια, ώστε να εξασφαλίζει τη συνέχεια του συστήματος αποτροπής της εκτόξευσης νερού (σχήμα 4 του παραρτήματος V).

                                          7.2.3.

                                          Η απόσταση μεταξύ των υψηλότερων και των χαμηλότερων σημείων του συστήματος αποτροπής της εκτόξευσης νερού (φτερό και εξωτερική ποδιά), μετρούμενη σε οποιαδήποτε διατομή κάθετη προς το φτερό (βλ. σχήματα 1β και 2 στο παράρτημα V), πρέπει να εκτείνεται τουλάχιστον σε 45 mm σε όλα τα σημεία πίσω από μια κατακόρυφη γραμμή που διέρχεται από το κέντρο του τροχού ή του πρώτου τροχού σε περίπτωση πολλαπλών αξόνων. Η παραπάνω διάσταση μπορεί να μειώνεται προοδευτικά μπροστά από τη γραμμή αυτή.»

                              ζ)

                              Προστίθενται τα ακόλουθα σημεία 7.2.5 και 7.2.6:

                                          «7.2.5.

                                          Οι απαιτήσεις των σημείων 7.2.3 και 7.2.4 μπορεί να μην ακολουθούνται τοπικά όταν η ποδιά αποτελείται από διαφορετικά στοιχεία με σχετική κίνηση.

                                          7.2.6.

                                          Τα οχήματα έλξης ημιρυμουλκουμένων με χαμηλό πλαίσιο (όπως ορίζονται στο σημείο 6.20 του προτύπου ISO 612 του 1978), και συγκεκριμένα εκείνα τα οποία μπορεί να διαθέτουν ύψος συνδετικού πύρου σε σχέση με το έδαφος ίσο ή μικρότερο από 1 100 mm, μπορούν να είναι σχεδιασμένα έτσι ώστε να εξαιρούνται από τις απαιτήσεις των σημείων 7.1.1.α), 7.1.3 και 7.2.4. Αναφορικά με τα ανωτέρω, τα φτερά και οι ποδιές μπορεί να μην καλύπτουν την περιοχή αμέσως επάνω από τα ελαστικά των οπίσθιων αξόνων, όταν τα εν λόγω οχήματα έλξης συνδέονται με το ημιρυμουλκούμενο, με σκοπό την αποφυγή της καταστροφής του συστήματος αποτροπής της εκτόξευσης νερού. Ωστόσο, τα φτερά και οι ποδιές των οχημάτων αυτών πρέπει να πληρούν τις απαιτήσεις των παραπάνω σημείων, στα τμήματα άνω των 60° από την κάθετη γραμμή που διέρχεται από το κέντρο του τροχού, εμπρός και πίσω από τα εν λόγω ελαστικά.
                                          Τα παραπάνω οχήματα πρέπει εκ τούτου να σχεδιάζονται έτσι ώστε να ανταποκρίνονται στις προδιαγραφές της πρώτης παραγράφου, όταν χρησιμοποιούνται χωρίς ημιρυμουλκούμενο.
                                          Για να μπορούν να ανταποκριθούν στις προδιαγραφές αυτές, τα φτερά και οι ποδιές μπορούν, για παράδειγμα, να αποτελούν αφαιρούμενο εξάρτημα.»

                              η)

                              Το σημείο 7.3.1 αντικαθίσταται από τα ακόλουθα:

                                          «7.3.1.

                                          Το πλάτος του λασπωτήρα πρέπει να ικανοποιεί την απαίτηση του σημείου 7.1.1.γ) για το πλάτος “q”, εξαιρούμενης της περίπτωσης όπου ο λασπωτήρας βρίσκεται στο φτερό, οπότε πρέπει να έχει τουλάχιστον το ίδιο πλάτος με το πέλμα του ελαστικού.
                                          Το πλάτος του τμήματος των λασπωτήρων βροχής που είναι τοποθετημένοι κάτω από το φτερό πρέπει να ικανοποιεί την προϋπόθεση που τίθεται στην παρούσα παράγραφο, με ανοχή 10 mm σε κάθε πλευρά.»

                              θ)

                              Το σημείο 7.3.3 αντικαθίσταται από τα ακόλουθα:

                                          «7.3.3.

                                          Το ανώτατο ύψος του κάτω άκρου δεν πρέπει να υπερβαίνει τα 200 mm (σχήμα 3 του παραρτήματος V).
                                          Η απόσταση αυτή αυξάνεται σε 300 mm για τον τελευταίο πίσω άξονα, αν η ακτινική απόσταση του κατώτατου ορίου της εξωτερικής ποδιάς Rv δεν υπερβαίνει τις διαστάσεις της ακτίνας των ελαστικών των τροχών του άξονα αυτού.
                                          Το ανώτατο ύψος του κάτω άκρου του λασπωτήρα βροχής σε σχέση με το έδαφος μπορεί να αυξηθεί στα 300 mm, αν ο κατασκευαστής το θεωρήσει τεχνικά κατάλληλο αναφορικά με τα χαρακτηριστικά της ανάρτησης.»

                              ι)

                              Στο σημείο 7.3.5, η αναφορά στο «σχήμα 4β» αντικαθίσταται με την αναφορά στο «σχήμα 4 του παραρτήματος V».

                              ια)

                              Το σημείο 9.3.2.1 αντικαθίσταται από τα ακόλουθα:

                                          «9.3.2.1.

                                          Το κατώτερο άκρο του συστήματος αποτροπής της εκτόξευσης νερού δεν πρέπει να απέχει περισσότερο από 200 mm από το έδαφος.
                                          Το ανώτατο ύψος του κάτω άκρου του λασπωτήρα βροχής σε σχέση με το έδαφος μπορεί να αυξηθεί στα 300 mm, αν ο κατασκευαστής το θεωρήσει τεχνικά κατάλληλο αναφορικά με τα χαρακτηριστικά της ανάρτησης.»

                              ιβ)

                              Προστίθεται το ακόλουθο σημείο 10:

                                          «10.

                                          Σε περίπτωση πολλαπλών αξόνων, το σύστημα αποτροπής της εκτόξευσης νερού του ενός άξονα, ο οποίος δεν είναι ο τελευταίος οπίσθιος, μπορεί να μην καλύπτει όλο το πλάτος του πέλματος του ελαστικού όταν υπάρχει τοπικά η πιθανότητα εμπλοκής μεταξύ του συστήματος αποτροπής της εκτόξευσης νερού και της δομής των αξόνων ή της ανάρτησης ή του κάτω μέρους του οχήματος.»

                              ιγ)

                              Το προσάρτημα απαλείφεται.

                              ιδ)

                              Προστίθενται τα ακόλουθα προσαρτήματα 1 και 2:«
                                 Προσάρτημα 1
                                 ΕΝΗΜΕΡΩΤΙΚΟ ΕΓΓΡΑΦΟ ΑΡ. … ΣΧΕΤΙΚΑ ΜΕ ΤΗΝ ΕΓΚΡΙΣΗ ΤΥΠΟΥ ΟΧΗΜΑΤΟΣ EC ΑΝΑΦΟΡΙΚΑ ΜΕ ΤΗΝ ΕΓΚΑΤΑΣΤΑΣΗ ΣΥΣΤΗΜΑΤΟΣ ΑΠΟΤΡΟΠΗΣ ΤΗΣ ΕΚΤΟΞΕΥΣΗΣ ΝΕΡΟΥ (ΟΔΗΓΙΑ 91/226/ΕΟΚ, ΟΠΩΣ ΤΡΟΠΟΠΟΙΗΘΗΚΕ ΤΕΛΕΥΤΑΙΑ ΜΕ ΤΗΝ ΟΔΗΓΙΑ 2010/19/ΕΕ) (4)

                                    (Για τις επεξηγητικές σημειώσεις ανατρέξτε στο παράρτημα I της οδηγίας 2007/46/ΕΚ)

                                 Οι ακόλουθες πληροφορίες, αν συντρέχει περίπτωση, πρέπει να παρέχονται εις τριπλούν και να περιλαμβάνουν κατάλογο περιεχομένων. Οποιαδήποτε σχεδιαγράμματα πρέπει να παρέχονται σε κατάλληλη κλίμακα και επαρκή λεπτομέρεια σε μέγεθος A4 ή σε φάκελο μεγέθους A4. Οι φωτογραφίες, αν υπάρχουν, πρέπει να απεικονίζουν επαρκείς λεπτομέρειες.
                                 Αν τα συστήματα, τα κατασκευαστικά στοιχεία ή οι χωριστές τεχνικές μονάδες διαθέτουν ηλεκτρονικά χειριστήρια, πρέπει να παρέχονται πληροφορίες σχετικά με την απόδοσή τους.
                                 0.   ΓΕΝΙΚΑ
                                 0.1.   Κατασκευή (εμπορική ονομασία του κατασκευή):
                                 0.2.   Τύπος:

                                             0.2.1.

                                             Εμπορική ονομασία(-ες) (αν υπάρχει):

                                       0.3.   Μέσα αναγνώρισης τύπου, αν έχουν σημανθεί επί του οχήματος (b)

                                             0.3.1.

                                             Θέση σήμανσης:

                                       0.4.   Κατηγορία οχήματος (c):
                                 0.5.   Όνομα και διεύθυνση του κατασκευαστή:
                                 0.8.   Διεύθυνση(-εις) εργοστασίου(-ων) συναρμολόγησης:
                                 1.   ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
                                 1.1.   Φωτογραφίες και/ή σχεδιαγράμματα αντιπροσωπευτικού οχήματος:
                                 1.3.   Αριθμός αξόνων και τροχών:

                                             1.3.1.

                                             Αριθμός και θέση των αξόνων με διπλούς τροχούς:

                                             1.3.2.

                                             Αριθμός και θέση κατευθυντήριων αξόνων

                                       2.   ΜΑΖΕΣ ΚΑΙ ΔΙΑΣΤΑΣΕΙΣ (f) (g)
                                 (σε kg και mm) (Ανατρέξτε στο σχεδιάγραμμα, αν διατίθεται)
                                 2.1.   Μεταξόνιο(-α) (πλήρους φορτίου) (g) (l):
                                 2.6.   Μάζα σε κατάσταση λειτουργίας (μέγιστη και ελάχιστη για κάθε εκδοχή)
                                 Μάζα οχήματος με αμάξωμα και, στην περίπτωση ελκυστήρα κατηγορίας άλλης από M1, με μηχανισμούς ζεύξης, αν έχει εξοπλιστεί από τον κατασκευαστή, σε κατάσταση λειτουργίας, ή μάζα του πλαισίου (σασί) ή πλαίσιο με θάλαμο, χωρίς αμάξωμα και/ή μηχανισμό ζεύξης αν ο κατασκευαστής δεν τοποθετεί το αμάξωμα και/ή μηχανισμό ζεύξης (συμπεριλαμβανομένων υγρών, εργαλείων, ρεζέρβας, αν υπάρχει, και οδηγού και, για τα λεωφορεία και τα πούλμαν, μέλους πληρώματος αν υπάρχει στο όχημα κάθισμα πληρώματος) (h) (μέγιστη και ελάχιστη για κάθε εκδοχή):

                                             2.6.1.

                                             Κατανομή της εν λόγω μάζας μεταξύ των αξόνων και, στην περίπτωση ημιρυμουλκούμενου ή ρυμουλκούμενου με κεντρικό άξονα, φορτίο στο σημείο ζεύξης (μέγιστη και ελάχιστη για κάθε εκδοχή):

                                       2.8.   Τεχνικά επιτρεπόμενη μέγιστη μάζα έμφορτου οχήματος κατά δήλωση του κατασκευαστή (i) (3):
                                 9.   ΑΜΑΞΩΜΑ
                                 9.20.   Σύστημα αποτροπής της εκτόξευσης νερού

                                             9.20.0.

                                             Παρουσία: ναι/όχι/μη ολοκληρωμένο (1)

                                             9.20.1.

                                             Σύντομη περιγραφή του οχήματος σχετικά με το σύστημα αποτροπής της εκτόξευσης νερού και τα συστατικά του στοιχεία:

                                             9.20.2.

                                             Λεπτομερή σχεδιαγράμματα του συστήματος αποτροπής της εκτόξευσης νερού και της θέσης του στο όχημα με αναφορά στις διαστάσεις που ορίζονται στα σχήματα του παραρτήματος V της οδηγίας 91/226/ΕΟΚ και που λαμβάνουν υπόψη τους ακραίους συνδυασμούς ελαστικού/τροχού:

                                             9.20.3.

                                             Αριθμός(-οί) έγκρισης της διάταξης(-εων) αποτροπής της εκτόξευσης νερού, αν υπάρχει:

                                       Ημερομηνία, Φάκελος

                                 Προσάρτημα 2

                                    Προσθήκη
                                    ΣΤΟ ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΟΧΗΜΑΤΟΣ EC ΑΡ. … ΣΧΕΤΙΚΑ ΜΕ ΤΗΝ ΕΓΚΡΙΣΗ ΤΥΠΟΥ ΟΧΗΜΑΤΟΣ ΣΥΜΦΩΝΑ ΜΕ ΤΗΝ ΟΔΗΓΙΑ 91/226/ΕΟΚ, ΟΠΩΣ ΤΡΟΠΟΠΟΙΗΘΗΚΕ ΤΕΛΕΥΤΑΙΑ ΜΕ ΤΗΝ ΟΔΗΓΙΑ 2010/19/ΕΕ
                                    1.   Πρόσθετες πληροφορίες

                                                1.1.

                                                Χαρακτηριστικά των διατάξεων αποτροπής της εκτόξευσης νερού [τύπος, σύντομη περιγραφή, εμπορικό σήμα ή ονομασία, αριθμός(-οί) έγκρισης τύπου κατασκευαστικού στοιχείου]:

                                          5.   Σχόλια

                              »

         (1)  ΕΕ L 263 της 9.10.2007, σ. 1.».

         (2)  Διαγράψτε όταν δεν ισχύει.

         (3)  ΕΕ L 168 της 26.6.1978, σ. 45.»,

         (4)  Για τα οχήματα της κατηγορίας N1 και τα οχήματα της κατηγορίας N2 με τεχνικά επιτρεπόμενη μέγιστη μάζα έμφορτου οχήματος έως 7,5 τόνους, χρησιμοποιώντας την παρέκκλιση του σημείου 0.1 του παραρτήματος III της παρούσας οδηγίας, μπορεί να χρησιμοποιηθεί το ενημερωτικό έγγραφο του παραρτήματος II της οδηγίας 78/549/ΕΟΚ.

      ΠΑΡΑΡΤΗΜΑ II

            «ΠΑΡΑΡΤΗΜΑ V

               ΣΧΗΜΑΤΑ

               Σχήμα 1a

               Πλάτος (q) φτερού (a) και θέση ποδιάς (j)

               Σχήμα 1β

               Παράδειγμα μέτρησης της εξωτερικής ποδιάς

               Σχήμα 2

               Διαστάσεις φτερού και εξωτερικής ποδιάς

               Σχήμα 3

               Θέση φτερού και λασπωτήρα βροχής

               Σχήμα 4

               Διάγραμμα απεικόνισης της συναρμολόγησης του συστήματος αποτροπής της εκτόξευσης νερού (φτερό, λασπωτήρας βροχής, εξωτερική ποδιά) με ενσωμάτωση των διατάξεων αποτροπής της εκτόξευσης νερού (απορροφητές ενέργειας) για πολλαπλούς άξονες

               Σχήμα 5

               Διάγραμμα απεικόνισης της συναρμολόγησης του συστήματος αποτροπής της εκτόξευσης νερού με ενσωμάτωση των διατάξεων αποτροπής της εκτόξευσης νερού (απορροφητές ενέργειας) για άξονες φέροντες μη κατευθυντήριους ή αυτοκατευθυνόμενους τροχούς

               (Παράρτημα III – σημεία 6.2 και 8)

               Σχήμα 6

               Διάγραμμα απεικόνισης της συναρμολόγησης του συστήματος αποτροπής της εκτόξευσης νερού με ενσωμάτωση των διατάξεων αποτροπής της εκτόξευσης νερού οι οποίες φέρουν διαχωριστές αέρα/νερού, για άξονες φέροντες κατευθυντήριους, αυτοκατευθυνόμενους ή μη κατευθυντήριους τροχούς

               Σχήμα 7

               Διάγραμμα απεικόνισης της συναρμολόγησης του συστήματος αποτροπής της εκτόξευσης νερού με ενσωμάτωση των διατάξεων αποτροπής της εκτόξευσης νερού (φτερό, λασπωτήρας βροχής, εξωτερική ποδιά) για πολλαπλούς άξονες όπου η απόσταση μεταξύ των ελαστικών δεν ξεπερνά τα 300 mm

               Σχήμα 8

               Διάταξη δοκιμής για διατάξεις αποτροπής της εκτόξευσης νερού τύπου απορρόφησης ενέργειας

               (παράρτημα II, προσάρτημα 1)

               Σχήμα 9

               Διάταξη δοκιμής για διατάξεις αποτροπής της εκτόξευσης νερού με διαχωριστή αέρα/νερού

               (παράρτημα II, προσάρτημα 2)

            »


title: Οδηγία 2006/70/ΕΚ της Επιτροπής, της  1ης Αυγούστου 2006 , για τη θέσπιση μέτρων εφαρμογής της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του  πολιτικώς εκτεθειμένου προσώπου  και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση

text:
               4.8.2006

               EL

               Επίσημη Εφημερίδα της Ευρωπαϊκής Ένωσης

               L 214/29

      ΟΔΗΓΊΑ 2006/70/ΕΚ ΤΗΣ ΕΠΙΤΡΟΠΉΣ

   της 1ης Αυγούστου 2006
   για τη θέσπιση μέτρων εφαρμογής της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του «πολιτικώς εκτεθειμένου προσώπου» και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (1), και ιδίως το άρθρο 40 παράγραφος 1 στοιχεία α), β) και δ),
   Εκτιμώντας τα ακόλουθα:

               (1)

               H οδηγία 2005/60/ΕΚ ορίζει ότι τα ιδρύματα, οι οργανισμοί και τα πρόσωπα που εμπίπτουν στο πεδίο εφαρμογής της εφαρμόζουν, ανάλογα με το βαθμό κινδύνου, αυξημένα μέτρα δέουσας επιμέλειας ως προς τον πελάτη σε περιπτώσεις συναλλαγών ή επιχειρηματικών σχέσεων με πολιτικώς εκτεθειμένα πρόσωπα διαμένοντα σε άλλο κράτος μέλος ή σε τρίτη χώρα. Στο πλαίσιο αυτής της ανάλυσης κινδύνου, οι πόροι των εν λόγω ιδρυμάτων, οργανισμών και προσώπων είναι σκόπιμο να εστιασθούν ιδίως σε προϊόντα και συναλλαγές ως προς τα οποία υφίσταται υψηλός κίνδυνος νομιμοποίησης παράνομων εσόδων. Ως πολιτικώς εκτεθειμένα πρόσωπα νοούνται τα πρόσωπα στα οποία έχει ανατεθεί σημαντικό δημόσιο λειτούργημα, οι άμεσοι στενοί συγγενείς τους ή τα πρόσωπα που είναι γνωστά ως στενοί συνεργάτες τους. Για τη συνεπή εφαρμογή της έννοιας του πολιτικώς εκτεθειμένου προσώπου κατά τον καθορισμό των ομάδων προσώπων που εμπίπτουν στο πεδίο εφαρμογής της οδηγίας, είναι σημαντικό να ληφθούν υπόψη οι κοινωνικές, πολιτικές και οικονομικές διαφορές μεταξύ των σχετικών χωρών.

               (2)

               Τα ιδρύματα, οι οργανισμοί και τα πρόσωπα που διέπονται από την οδηγία 2005/60/ΕΚ ενδέχεται να μην κατορθώσουν να εντοπίσουν ότι ένας πελάτης εμπίπτει σε μία από τις κατηγορίες πολιτικώς εκτεθειμένων προσώπων, παρότι έχουν λάβει εύλογα και κατάλληλα μέτρα για το σκοπό αυτό. Στις περιπτώσεις αυτές, τα κράτη μέλη πρέπει, κατά την άσκηση των εξουσιών τους σε σχέση με την εφαρμογή της παρούσας οδηγίας, να φροντίζουν δεόντως ώστε τα εν λόγω πρόσωπα να μην υπέχουν αυτοδικαίως ευθύνη σε τέτοιες περιπτώσεις όπου δεν έχουν κατορθώσει τον εντοπισμό. Τα κράτη μέλη πρέπει επίσης να εξετάσουν τους τρόπους με τους οποίους θα διευκολύνουν τη συμμόρφωση με την οδηγία παρέχοντας τις απαραίτητες σχετικές κατευθυντήριες γραμμές σε οργανισμούς, ιδρύματα και πρόσωπα.

               (3)

               Δημόσια λειτουργήματα που ασκούνται σε επίπεδο χαμηλότερο του εθνικού δεν θα πρέπει κατά κανόνα να θεωρούνται σημαντικά. Ωστόσο, όταν ο βαθμός στον οποίο είναι πολιτικώς εκτεθειμένα είναι συγκρίσιμος με εκείνον που αντιπροσωπεύουν παρεμφερείς θέσεις σε εθνικό επίπεδο, τα ιδρύματα, οι οργανισμοί και τα πρόσωπα που διέπονται από την παρούσα οδηγία πρέπει να εξετάζουν, ανάλογα με το βαθμό κινδύνου, εάν τα πρόσωπα που ασκούν αυτά τα δημόσια λειτουργήματα πρέπει να θεωρηθούν ως πολιτικώς εκτεθειμένα πρόσωπα.

               (4)

               Όταν η οδηγία 2005/60/ΕΚ απαιτεί από τα ιδρύματα, οργανισμούς και πρόσωπα που εμπίπτουν στο πεδίο εφαρμογής της να εξακριβώνουν την ταυτότητα των στενών συνεργατών φυσικών προσώπων στα οποία έχουν ανατεθεί σημαντικά δημόσια λειτουργήματα, η απαίτηση αυτή εφαρμόζεται κατά το μέτρο που η σχέση με το συνεργάτη είναι δημόσια γνωστή ή όταν το ίδρυμα, ο οργανισμός ή το πρόσωπο έχουν λόγους να πιστεύουν ότι υφίσταται τέτοιου είδους σχέση. Επομένως, η γνώση αυτού του όρου δεν προϋποθέτει ενεργό έρευνα εκ μέρους των ιδρυμάτων, οργανισμών και προσώπων που καλύπτονται από την οδηγία.

               (5)

               Πρόσωπα που εμπίπτουν στην έννοια των πολιτικώς εκτεθειμένων προσώπων πρέπει να μη θεωρούνται ως τέτοια από τη στιγμή που παύουν να ασκούν σημαντικά δημόσια λειτουργήματα, μετά την πάροδο ενός ελάχιστου χρονικού διαστήματος.

               (6)

               Μολονότι η προσαρμογή σε καταστάσεις χαμηλού κινδύνου, ανάλογα με το βαθμό κινδύνου, των γενικών διαδικασιών δέουσας επιμέλειας ως προς τον πελάτη είναι το σύνηθες εργαλείο που προβλέπει η οδηγία 2005/60/ΕΚ, και δεδομένου ότι οι απλουστευμένες διαδικασίες δέουσας επιμέλειας ως προς τον πελάτη απαιτούν τη διενέργεια κατάλληλων ελέγχων σε άλλα σημεία του συστήματος, προκειμένου να προληφθεί η νομιμοποίηση παράνομων εσόδων και η χρηματοδότηση της τρομοκρατίας, η εφαρμογή των απλουστευμένων διαδικασιών δέουσας επιμέλειας ως προς τον πελάτη πρέπει να αφορά μόνο συγκεκριμένο αριθμό περιπτώσεων. Στις περιπτώσεις αυτές, οι υποχρεώσεις για τα ιδρύματα, τους οργανισμούς και τα πρόσωπα που διέπονται από την προαναφερθείσα οδηγία δεν εξαλείφονται, και αναμένεται, μεταξύ άλλων, ότι τα εν λόγω ιδρύματα, οργανισμοί και πρόσωπα θα διεξάγουν συνεχή έλεγχο των επιχειρηματικών σχέσεων για να μπορούν να εντοπίζουν πολύπλοκες ή ασυνήθιστα μεγάλες συναλλαγές που πραγματοποιούνται χωρίς προφανή οικονομικό ή σαφή νόμιμο λόγο.

               (7)

               Οι εθνικές δημόσιες αρχές θεωρούνται γενικά ως πελάτες χαμηλού κινδύνου εντός του οικείου κράτους μέλους και, σύμφωνα με την οδηγία 2005/60/ΕΚ, μπορούν να υπόκεινται σε απλουστευμένες διαδικασίες δέουσας επιμέλειας ως προς τον πελάτη. Πάντως, τα ευρωπαϊκά θεσμικά όργανα, οργανισμοί, γραφεία και υπηρεσίες της Κοινότητας, συμπεριλαμβανομένης της Ευρωπαϊκής Κεντρικής Τράπεζας (ΕΚΤ), δεν εμπίπτουν απευθείας στην κατηγορία της «εθνικής δημόσιας αρχής» που προβλέπει η οδηγία για την εφαρμογή της απλουστευμένης δέουσας επιμέλειας ως προς τον πελάτη ή, στην περίπτωση της ΕΚΤ, στην κατηγορία «πιστωτικό ίδρυμα ή χρηματοοικονομικός οργανισμός». Ωστόσο, εφόσον οι οντότητες αυτές δεν φαίνεται να παρουσιάζουν υψηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας, θα μπορούσαν να θεωρηθούν ως πελάτες χαμηλού κινδύνου και να επωφεληθούν από τις απλουστευμένες διαδικασίες δέουσας επιμέλειας ως προς τον πελάτη, υπό την προϋπόθεση ότι πληρούνται τα κατάλληλα κριτήρια.

               (8)

               Επιπλέον, πρέπει να είναι δυνατή η εφαρμογή των απλουστευμένων διαδικασιών δέουσας επιμέλειας ως προς τον πελάτη στην περίπτωση νομικών οντοτήτων οι οποίες αναλαμβάνουν χρηματοπιστωτικές δραστηριότητες που δεν εμπίπτουν στον ορισμό του χρηματοοικονομικού οργανισμού βάσει της οδηγίας 2005/60/ΕΚ, αλλά υπόκεινται σε εθνική νομοθεσία εφαρμοζόμενη βάσει της εν λόγω οδηγίας και συμμορφούνται προς τις απαιτήσεις σχετικά με την επαρκή διαφάνεια ως προς την ταυτότητά τους και τους κατάλληλους ελεγκτικούς μηχανισμούς, ιδίως εκείνους που αφορούν την ενισχυμένη εποπτεία. Στην περίπτωση αυτή μπορεί να εμπίπτουν επιχειρήσεις που παρέχουν υπηρεσίες γενικής ασφάλισης.

               (9)

               Οι απλουστευμένες διαδικασίες δέουσας επιμέλειας ως προς τον πελάτη πρέπει να είναι δυνατόν να εφαρμόζονται σε προϊόντα και συνδεόμενες συναλλαγές σε περιορισμένες περιπτώσεις, π.χ. όταν τα οφέλη από το εν λόγω χρηματοοικονομικό προϊόν δεν μπορούν κατά κανόνα να πραγματοποιηθούν υπέρ τρίτων μερών και όταν αυτά τα οφέλη είναι πραγματοποιήσιμα μόνο σε μακροπρόθεσμη βάση, όπως ορισμένα ασφαλιστήρια συμβόλαια συνδεόμενα με επενδύσεις ή επενδυτικά προϊόντα, ή όταν το χρηματοοικονομικό προϊόν αποσκοπεί στη χρηματοδότηση υλικών περιουσιακών στοιχείων υπό μορφή συμφωνιών χρηματοδοτικής μίσθωσης στο πλαίσιο των οποίων ο νομικός τίτλος και ο τίτλος πραγματικού δικαιούχου του υποκείμενου περιουσιακού στοιχείου παραμένει στην εταιρεία χρηματοδοτικής μίσθωσης ή είναι υπό μορφή καταναλωτικής πίστης χαμηλού ύψους, υπό την προϋπόθεση ότι οι συναλλαγές διενεργούνται μέσω τραπεζικών λογαριασμών και δεν υπερβαίνουν το ενδεδειγμένο όριο. Τα κρατικώς ελεγχόμενα προϊόντα τα οποία απευθύνονται κατά κανόνα σε ειδικές κατηγορίες πελατών, όπως επενδυτικά προϊόντα για τα παιδιά, πρέπει να εμπίπτουν στις διαδικασίες απλουστευμένης δέουσας επιμέλειας ως προς τον πελάτη ακόμη και εάν δεν πληρούνται όλα τα σχετικά κριτήρια. Ο κρατικός έλεγχος πρέπει να νοηθεί ως μία δραστηριότητα πέραν της συνήθους εποπτείας επί των χρηματοοικονομικών αγορών και δεν πρέπει να αφορά προϊόντα απευθείας εκδιδόμενα από το κράτος, όπως οι χρεωστικοί τίτλοι.

               (10)

               Τα κράτη μέλη, πριν επιτρέψουν την εφαρμογή διαδικασιών απλουστευμένης δέουσας επιμέλειας ως προς τον πελάτη, πρέπει να εκτιμήσουν εάν οι πελάτες ή τα προϊόντα και οι συνδεόμενες συναλλαγές παρουσιάζουν χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας, κυρίως προσέχοντας ιδιαίτερα κάθε δραστηριότητα αυτών των πελατών ή κάθε είδος προϊόντος ή συναλλαγής που μπορούν να θεωρηθούν ότι παρουσιάζουν υψηλή πιθανότητα, λόγω της φύσης τους, να χρησιμοποιηθούν ή να χρησιμοποιηθούν καταχρηστικά για σκοπούς νομιμοποίησης παράνομων εσόδων ή χρηματοδότησης της τρομοκρατίας. Ειδικότερα, κάθε προσπάθεια πελατών για ανώνυμη διενέργεια συναλλαγών ή απόκρυψη της ταυτότητάς τους σε σχέση με προϊόντα χαμηλού κινδύνου πρέπει να θεωρείται ως παράγοντας κινδύνου και ως συμπεριφορά δυνητικώς ύποπτη.

               (11)

               Σε ορισμένες περιπτώσεις, φυσικά πρόσωπα ή νομικές οντότητες ενδέχεται να ασκούν χρηματοπιστωτικές δραστηριότητες σε περιστασιακή ή ιδιαίτερα περιορισμένη βάση, ως συμπλήρωμα άλλων μη χρηματοπιστωτικών δραστηριοτήτων, όπως είναι η περίπτωση ξενοδοχείων που παρέχουν υπηρεσίες ανταλλαγής συναλλάγματος στους πελάτες τους. Η οδηγία 2005/60/ΕΚ παρέχει στα κράτη μέλη τη δυνατότητα να αποφασίζουν ότι αυτού του είδους οι χρηματοπιστωτικές δραστηριότητες δεν εμπίπτουν στο πεδίο εφαρμογής της. Η εκτίμηση της περιστασιακής ή πολύ περιορισμένης φύσης της δραστηριότητας πρέπει να γίνεται με αναφορά σε ποσοτικοποιημένα όρια σε σχέση με τις συναλλαγές και τον κύκλο εργασιών της εκάστοτε εξεταζόμενης δραστηριότητας. Τα όρια αυτά πρέπει να αποφασιστούν σε εθνικό επίπεδο, ανάλογα με το είδος της χρηματοπιστωτικής δραστηριότητας, προκειμένου να ληφθούν υπόψη οι διαφορές μεταξύ χωρών.

               (12)

               Επιπλέον, πρόσωπο που διενεργεί χρηματοπιστωτική δραστηριότητα σε περιστασιακή ή πολύ περιορισμένη βάση δεν πρέπει να παρέχει πλήρες φάσμα χρηματοπιστωτικών υπηρεσιών στο κοινό αλλά μόνο εκείνες που είναι απαραίτητες για να βελτιωθεί η αποδοτικότητα της κύριας δραστηριότητάς του. Όταν η κύρια δραστηριότητα του προσώπου σχετίζεται με δραστηριότητα που καλύπτεται από την οδηγία 2005/60/ΕΚ, η εξαίρεση για περιστασιακές ή περιορισμένες χρηματοπιστωτικές δραστηριότητες δεν πρέπει να χορηγείται, εκτός εάν πρόκειται για πρόσωπα που διαπραγματεύονται αγαθά.

               (13)

               Ορισμένες χρηματοπιστωτικές δραστηριότητες, όπως τα γραφεία πληρωμών ή εμβασμάτων, είναι πιθανότερο να χρησιμοποιούνται ή να χρησιμοποιούνται καταχρηστικά για σκοπούς νομιμοποίησης παράνομων εσόδων ή τη χρηματοδότηση της τρομοκρατίας. Είναι επομένως απαραίτητο να διασφαλισθεί ότι αυτές οι παρεμφερείς χρηματοπιστωτικές δραστηριότητες δεν εξαιρούνται από το πεδίο εφαρμογής της οδηγίας 2005/60/ΕΚ.

               (14)

               Πρέπει να προβλεφθεί ότι οι αποφάσεις που λαμβάνονται βάσει του άρθρου 2 παράγραφος 2 της οδηγίας 2005/60/ΕΚ ανακαλούνται το συντομότερο δυνατόν εφόσον αυτό κριθεί απαραίτητο.

               (15)

               Τα κράτη μέλη πρέπει να διασφαλίζουν ότι δεν γίνεται κατάχρηση των αποφάσεων εξαίρεσης για σκοπούς νομιμοποίησης παράνομων εσόδων ή χρηματοδότησης της τρομοκρατίας. Οφείλουν ιδίως να αποφεύγουν την έκδοση αποφάσεων βάσει του άρθρου 2 παράγραφος 2 της οδηγίας 2005/60/ΕΚ σε περιπτώσεις όπου η άσκηση δραστηριοτήτων ελέγχου ή καταστολής εκ μέρους των εθνικών αρχών αντιμετωπίζει ιδιαίτερες δυσχέρειες λόγω της αλληλοεπικάλυψης αρμοδιοτήτων μεταξύ περισσοτέρων του ενός κρατών μελών, όπως η παροχή χρηματοπιστωτικών υπηρεσιών επί πλοίων που παρέχουν υπηρεσίες μεταφοράς μεταξύ λιμένων ευρισκόμενων σε διαφορετικά κράτη μέλη.

               (16)

               Η παρούσα οδηγία πρέπει να εφαρμόζεται με την επιφύλαξη της εφαρμογής του κανονισμού (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (2), και τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Ουσάμα Μπιν Λάντεν, το δίκτυο της Αλ-Κάιντα και τους Ταλιμπάν, και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (3).

               (17)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την πρόληψη της νομιμοποίησης παράνομων εσόδων και της χρηματοδότησης της τρομοκρατίας,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Αντικείμενο
   Η παρούσα οδηγία θεσπίζει μέτρα εφαρμογής της οδηγίας 2005/60/ΕΚ όσον αφορά τα ακόλουθα στοιχεία:

               1.

               τις τεχνικές πτυχές του ορισμού των «πολιτικώς εκτεθειμένων προσώπων» όπως αναφέρεται στο άρθρο 3 σημείο 8 της εν λόγω οδηγίας·

               2.

               τα τεχνικά κριτήρια με βάση τα οποία εκτιμάται εάν μία κατάσταση αντιπροσωπεύει χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας όπως αναφέρεται στο άρθρο 11 παράγραφοι 2 και 5 της εν λόγω οδηγίας·

               3.

               τα τεχνικά κριτήρια με βάση τα οποία εκτιμάται εάν, σύμφωνα με το άρθρο 2 παράγραφος 2 της οδηγίας 2005/60/ΕΚ, αιτιολογείται η μη εφαρμογή της σε ορισμένα νομικά ή φυσικά πρόσωπα που ασκούν χρηματοπιστωτική δραστηριότητα σε περιστασιακή ή πολύ περιορισμένη κλίμακα.

         Άρθρο 2
   Πολιτικώς εκτεθειμένα πρόσωπα
   1.   Για τους σκοπούς του άρθρου 3 παράγραφος 8 της οδηγίας 2005/60/ΕΚ, στα «φυσικά πρόσωπα στα οποία έχει ή είχε ανατεθεί σημαντικό δημόσιο λειτούργημα» περιλαμβάνονται:

               α)

               οι αρχηγοί κρατών, οι αρχηγοί κυβερνήσεων, οι υπουργοί και οι υφυπουργοί·

               β)

               τα μέλη κοινοβουλίων·

               γ)

               τα μέλη ανώτατων δικαστηρίων, συνταγματικών δικαστηρίων και άλλων υψηλού επιπέδου δικαιοδοτικών οργάνων των οποίων οι αποφάσεις δεν υπόκεινται σε περαιτέρω ένδικα μέσα, πλην εξαιρετικών περιστάσεων·

               δ)

               τα μέλη ελεγκτικών συνεδρίων και διοικητικών συμβουλίων κεντρικών τραπεζών·

               ε)

               οι πρεσβευτές, οι ακόλουθοι και οι υψηλόβαθμοι αξιωματικοί ενόπλων δυνάμεων·

               στ)

               μέλη διοικητικών, διαχειριστικών ή εποπτικών οργάνων κρατικών επιχειρήσεων·

         Καμία από τις κατηγορίες που αναφέρονται στο πρώτο εδάφιο στοιχεία α) έως στ), δεν αφορά πρόσωπα κατέχοντα ενδιάμεσες ή χαμηλές θέσεις της υπαλληλικής ιεραρχίας.
   Οι κατηγορίες που αναφέρονται στο πρώτο εδάφιο στοιχεία α) έως ε), περιλαμβάνουν, ενδεχομένως, τα λειτουργήματα που ασκούνται σε κοινοτικό και διεθνές επίπεδο.
   2.   Για τους σκοπούς του άρθρου 3 παράγραφος 8 της οδηγίας 2005/60/ΕΚ, στους «άμεσους στενούς συγγενείς» περιλαμβάνονται:

               α)

               ο (η) σύζυγος·

               β)

               κάθε σύντροφος που θεωρείται από την εθνική νομοθεσία ως ισοδύναμος(-η) με τον (την) σύζυγο·

               γ)

               τα παιδιά και οι σύζυγοι ή σύντροφοί τους·

               δ)

               οι γονείς.

         3.   Για τους σκοπούς του άρθρου 3 παράγραφος 8 της οδηγίας 2005/60/ΕΚ, στα «πρόσωπα που είναι γνωστά ως στενοί συνεργάτες» περιλαμβάνονται:

               α)

               οποιοδήποτε φυσικό πρόσωπο για το οποίο είναι γνωστό ότι είναι από κοινού πραγματικός δικαιούχος νομικής οντότητας και νομικών μηχανισμών με πρόσωπο αναφερόμενο στην παράγραφο 1, ή είναι γνωστό ότι συνδέεται με το πρόσωπο αυτό με οποιαδήποτε άλλη στενή επιχειρηματική σχέση·

               β)

               οποιοδήποτε φυσικό πρόσωπο είναι μόνος πραγματικός δικαιούχος νομικής οντότητας και νομικών μηχανισμών oι οποίοι είναι γνωστό ότι συστάθηκαν προς όφελος de facto του προσώπου που αναφέρεται στην παράγραφο 1.

         4.   Με την επιφύλαξη της εφαρμογής, ανάλογα με το βαθμό κινδύνου, των ενισχυμένων μέτρων δέουσας επιμέλειας ως προς τον πελάτη, όταν ένα πρόσωπο παύσει να κατέχει σημαντικό δημόσιο λειτούργημα κατά την έννοια της παραγράφου 1 για περίοδο τουλάχιστον ενός έτους, τα ιδρύματα, οι οργανισμοί και τα πρόσωπα που αναφέρονται στο άρθρο 2 παράγραφος 1 της οδηγίας 2005/60/ΕΚ δεν υποχρεούνται να θεωρούν ένα τέτοιο πρόσωπο ως πολιτικά εκτεθειμένο.
   Άρθρο 3
   Απλουστευμένη δέουσα επιμέλεια ως προς τον πελάτη
   1.   Για τους σκοπούς του άρθρου 11 παράγραφος 2 της οδηγίας 2005/60/ΕΚ, τα κράτη μέλη δύνανται, με την επιφύλαξη της παραγράφου 4 του παρόντος άρθρου, να θεωρούν ως πελάτες που αντιπροσωπεύουν χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας πελάτες οι οποίοι είναι δημόσιες αρχές ή οργανισμοί και πληρούν όλα τα ακόλουθα κριτήρια:

               α)

               τους έχει ανατεθεί δημόσιο λειτούργημα σύμφωνα με τη συνθήκη για την Ευρωπαϊκή Ένωση, τις συνθήκες για τις Κοινότητες ή το παράγωγο κοινοτικό δίκαιο·

               β)

               η ταυτότητά τους είναι δημοσίως διαθέσιμη, διαφανής και βέβαιη·

               γ)

               οι δραστηριότητες του πελάτη, καθώς και οι λογιστικές τους πρακτικές, είναι διαφανείς·

               δ)

               είτε είναι υπόλογοι σε κοινοτικό θεσμικό όργανο ή στις αρχές κράτους μέλους, ή υφίστανται κατάλληλες διαδικασίες που διασφαλίζουν τον έλεγχο της δραστηριότητάς τους.

         2.   Για τους σκοπούς του άρθρου 11 παράγραφος 2 της οδηγίας 2005/60/ΕΚ, τα κράτη μέλη δύνανται, με την επιφύλαξη της παραγράφου 4 του παρόντος άρθρου, να θεωρούν ως πελάτες που αντιπροσωπεύουν χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας πελάτες που είναι νομικές οντότητες οι οποίες δεν έχουν καθεστώς δημόσιας αρχής ή δημόσιου οργανισμού αλλά πληρούν όλα τα ακόλουθα κριτήρια:

               α)

               αποτελούν οντότητα που διενεργεί χρηματοπιστωτικές δραστηριότητες εκτός του πεδίου εφαρμογής του άρθρου 2 της οδηγίας 2005/60/ΕΚ αλλά ως προς τους οποίους η εθνική νομοθεσία έχει επεκτείνει τις υποχρεώσεις δυνάμει του άρθρου 4 της εν λόγω οδηγίας·

               β)

               η ταυτότητά τους είναι δημοσίως διαθέσιμη, διαφανής και βέβαιη·

               γ)

               υπόκεινται, από την εθνική νομοθεσία, σε υποχρέωση λήψης άδειας για την άσκηση χρηματοπιστωτικών δραστηριοτήτων και οι αρμόδιες αρχές μπορούν να αρνηθούν τη χορήγηση άδειας εάν δεν έχουν πεισθεί ότι τα πρόσωπα που διευθύνουν ή θα διευθύνουν πραγματικά τις δραστηριότητες των οντοτήτων αυτών ή οι πραγματικοί δικαιούχοι των εν λόγω οντοτήτων είναι κατάλληλα και έντιμα πρόσωπα·

               δ)

               υπόκεινται, κατά την έννοια του άρθρου 37 παράγραφος 3 της οδηγίας 2005/60/ΕΚ, στην εποπτεία των αρμόδιων αρχών όσον αφορά τη συμμόρφωση με την εθνική νομοθεσία ενσωμάτωσης αυτής της οδηγίας στο εθνικό δίκαιο και, ενδεχομένως, με πρόσθετες υποχρεώσεις στο πλαίσιο της εθνικής νομοθεσίας·

               ε)

               αδυναμία τους να συμμορφωθούν προς τις υποχρεώσεις που αναφέρονται στο στοιχείο α) συνεπάγεται την επιβολή αποτελεσματικών, αναλογικών και αποτρεπτικών κυρώσεων, συμπεριλαμβανομένης της δυνατότητας λήψης κατάλληλων διοικητικών μέτρων ή της επιβολής διοικητικών κυρώσεων.

         Η οντότητα που αναφέρεται στο πρώτο εδάφιο στοιχείο α) περιλαμβάνει θυγατρικές επιχειρήσεις μόνον καθόσον έχουν επεκταθεί ως προς αυτές τις ίδιες οι υποχρεώσεις της οδηγίας 2005/60/ΕΚ.
   Για τους σκοπούς του πρώτου εδαφίου στοιχείο γ), η ασκούμενη από τον πελάτη δραστηριότητα εποπτεύεται από αρμόδιες αρχές. Στο πλαίσιο αυτό, η εποπτεία πρέπει να νοηθεί ως η εποπτική δραστηριότητα που ασκεί αρχή με τις υψηλότερες εποπτικές εξουσίες, συμπεριλαμβανομένης της δυνατότητας για διενέργεια επιτόπιων επιθεωρήσεων. Οι επιθεωρήσεις αυτές πρέπει να περιλαμβάνουν την αναθεώρηση των πολιτικών, των διαδικασιών, των βιβλίων και μητρώων, καθώς και τη διενέργεια δειγματοληψιών.
   3.   Για τους σκοπούς του άρθρου 11 παράγραφος 5 της οδηγίας 2005/60/ΕΚ, τα κράτη μέλη δύνανται, με την επιφύλαξη της παραγράφου 4 του παρόντος άρθρου, να επιτρέπουν στα ιδρύματα, τους οργανισμούς και τα πρόσωπα που διέπονται από την εν λόγω οδηγία να θεωρούν ως αντιπροσωπεύοντα χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας τα προϊόντα ή τις συνδεόμενες με τα προϊόντα αυτά συναλλαγές που πληρούν όλα τα ακόλουθα κριτήρια:

               α)

               για το προϊόν υφίσταται έγγραφη συμβατική βάση·

               β)

               οι συνδεόμενες συναλλαγές διενεργούνται μέσω λογαριασμού που ο πελάτης κατέχει σε πιστωτικό ίδρυμα εμπίπτον στην οδηγία 2005/60/ΕΚ ή σε πιστωτικό ίδρυμα εγκατεστημένο σε τρίτη χώρα η οποία επιβάλλει ισοδύναμες απαιτήσεις προς εκείνους που καθορίζονται στην εν λόγω οδηγία·

               γ)

               το προϊόν ή η συνδεόμενη συναλλαγή δεν είναι ανώνυμα και η φύση τους είναι τέτοια που επιτρέπει την έγκαιρη εφαρμογή του άρθρου 7 στοιχείο γ) της οδηγίας 2005/60/ΕΚ·

               δ)

               υφίσταται προκαθορισμένο όριο ανώτατου ποσού για το προϊόν·

               ε)

               τα οφέλη από το προϊόν ή τη συνδεόμενη συναλλαγή δεν μπορούν να πραγματοποιηθούν υπέρ τρίτων μερών, εκτός από την περίπτωση θανάτου, αναπηρίας, υπέρβασης προκαθορισμένου ορίου προχωρημένης ηλικίας, ή παρεμφερών γεγονότων·

               στ)

               στην περίπτωση προϊόντων ή συνδεόμενων συναλλαγών που επιτρέπουν την επένδυση κεφαλαίων σε χρηματοπιστωτικά περιουσιακά στοιχεία ή απαιτήσεις, συμπεριλαμβανομένων των ασφαλίσεων ή άλλου είδους ενδεχόμενων απαιτήσεων:

                           i)

                           τα οφέλη του προϊόντος ή της συνδεόμενης συναλλαγής είναι πραγματοποιήσιμα μόνο μακροπρόθεσμα,

                           ii)

                           το προϊόν ή η συνδεόμενη συναλλαγή δεν μπορούν να χρησιμοποιηθούν ως εξασφάλιση,

                           iii)

                           κατά τη συμβατική σχέση δεν πραγματοποιούνται προεξοφλήσεις, δεν χρησιμοποιούνται ρήτρες εξαγοράς και δεν υπάρχει πρόωρη λήξη.

         Για τους σκοπούς του πρώτου εδαφίου στοιχείο δ), τα όρια που καθορίζονται στο άρθρο 11 παράγραφος 5 στοιχείο α) της οδηγίας 2005/60/ΕΚ εφαρμόζονται στην περίπτωση ασφαλιστηρίων συμβολαίων ή αποταμιευτικών προϊόντων παρόμοιας φύσης. με την επιφύλαξη της εφαρμογής του τρίτου εδαφίου, σε όλες τις λοιπές περιπτώσεις ως ανώτατο όριο ορίζεται το ποσό των 15 000 ευρώ. Τα κράτη μέλη δύνανται να παρεκκλίνουν από το όριο αυτό στην περίπτωση προϊόντων που αφορούν τη χρηματοδότηση υλικών περιουσιακών στοιχείων των οποίων ο νομικός τίτλος και ο τίτλος πραγματικού δικαιούχου δεν μεταβιβάζονται στον πελάτη έως τη λήξη της συμβατικής σχέσης, υπό τον όρο ότι το καθοριζόμενο από το κράτος μέλος όριο για τις συναλλαγές που συνδέονται με αυτό το είδος προϊόντος, ανεξάρτητα από το αν η συναλλαγή διενεργείται με μία μόνη πράξη ή με περισσότερες που φαίνονται να συνδέονται μεταξύ τους, δεν υπερβαίνει τα 15 000 ευρώ ετησίως.
   Τα κράτη μέλη δύνανται να παρεκκλίνουν από τα κριτήρια που καθορίζονται στο πρώτο εδάφιο στοιχεία ε) και στ), στην περίπτωση προϊόντων, των οποίων τα χαρακτηριστικά προσδιορίζονται από τις οικείες εθνικές αρχές για σκοπούς γενικού συμφέροντος, απολαύουν ειδικών πλεονεκτημάτων που παρέχει το κράτος υπό τη μορφή άμεσων επιχορηγήσεων ή φορολογικών ελαφρύνσεων και των οποίων η χρήση υπόκειται σε έλεγχο από τις αρχές αυτές, υπό τον όρο ότι τα οφέλη από το προϊόν είναι πραγματοποιήσιμα μόνο σε μακροπρόθεσμη βάση και ότι το όριο που καθορίζεται για τους σκοπούς του πρώτου εδαφίου στοιχείο δ), είναι αρκούντως χαμηλό. Όπου απαιτείται, το όριο αυτό μπορεί να τίθεται ως ανώτατο ετήσιο ποσό.
   4.   Τα κράτη μέλη, στο πλαίσιο της εκτίμησης που πραγματοποιούν για το κατά πόσον οι πελάτες ή τα προϊόντα και οι συναλλαγές που αναφέρονται στις παραγράφους 1, 2 και 3 αντιπροσωπεύουν χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας, δείχνουν ιδιαίτερη προσοχή σε κάθε δραστηριότητα αυτών των πελατών ή σε κάθε είδος προϊόντων ή συναλλαγών που θα μπορούσαν να θεωρηθούν ως ιδιαίτερα επιδεκτικά, λόγω της φύσης τους, να χρησιμοποιηθούν ή να χρησιμοποιηθούν καταχρηστικά για τη νομιμοποίηση παράνομων εσόδων ή τη χρηματοδότηση της τρομοκρατίας.
   Τα κράτη μέλη δεν θεωρούν ότι πελάτες ή προϊόντα και συναλλαγές που αναφέρονται στις παραγράφους 1, 2 και 3 αντιπροσωπεύουν χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας εάν υπάρχουν διαθέσιμες πληροφορίες σύμφωνα με τις οποίες ενδέχεται να μην είναι χαμηλός ο κίνδυνος νομιμοποίησης παράνομων εσόδων ή χρηματοδότησης της τρομοκρατίας.
   Άρθρο 4
   Χρηματοπιστωτική δραστηριότητα σε περιστασιακή ή πολύ περιορισμένη βάση
   1.   Για τους σκοπούς του άρθρου 2 παράγραφος 2 της οδηγίας 2005/60/ΕΚ, τα κράτη μέλη δύνανται, με την επιφύλαξη της παραγράφου 2 του παρόντος άρθρου, να θεωρούν ότι δεν εμπίπτουν στο πεδίο εφαρμογής του άρθρου 3 παράγραφοι 1 ή 2 της εν λόγω οδηγίας νομικά και φυσικά πρόσωπα που ασκούν χρηματοπιστωτική δραστηριότητα και πληρούν όλα τα ακόλουθα κριτήρια:

               α)

               η χρηματοπιστωτική δραστηριότητα είναι περιορισμένη σε απόλυτους όρους·

               β)

               η χρηματοπιστωτική δραστηριότητα είναι περιορισμένη με βάση τις διενεργούμενες συναλλαγές·

               γ)

               η χρηματοπιστωτική δραστηριότητα δεν αποτελεί την κύρια δραστηριότητα·

               δ)

               η χρηματοπιστωτική δραστηριότητα είναι δευτερεύουσα και συνδέεται άμεσα με την κύρια δραστηριότητα·

               ε)

               με εξαίρεση τη δραστηριότητα που αναφέρεται στο άρθρο 2 παράγραφος 1 σημείο 3 στοιχείο ε) της οδηγίας 2005/60/ΕΚ, η κύρια δραστηριότητα δεν είναι δραστηριότητα που αναφέρεται στο άρθρο 2 παράγραφος 1 της εν λόγω οδηγίας·

               στ)

               η χρηματοπιστωτική δραστηριότητα ασκείται μόνο για τους πελάτες της κύριας δραστηριότητας και δεν αφορά το ευρύτερο κοινό.

         Για τους σκοπούς του πρώτου εδαφίου στοιχείο α), ο συνολικός κύκλος εργασιών από τη χρηματοπιστωτική δραστηριότητα δεν πρέπει να υπερβαίνει ένα αρκούντως χαμηλό όριο. Το όριο αυτό καθορίζεται σε εθνικό επίπεδο, σε συνάρτηση με το είδος της χρηματοπιστωτικής δραστηριότητας.
   Για τους σκοπούς του πρώτου εδαφίου στοιχείο β), τα κράτη μέλη εφαρμόζουν ανώτατο όριο ανά πελάτη και μεμονωμένη συναλλαγή, είτε η συναλλαγή διενεργείται με μία και μόνη πράξη ή σε περισσότερες της μιας πράξης που φαίνονται να συνδέονται μεταξύ τους. Το όριο αυτό θεσπίζεται σε εθνικό επίπεδο, σε συνάρτηση με το είδος της χρηματοπιστωτικής δραστηριότητας, είναι αρκούντως χαμηλό ώστε να διασφαλίζει ότι τα είδη των εν λόγω συναλλαγών συνιστούν μη πρακτική και μη αποτελεσματική μέθοδο για τη νομιμοποίηση παράνομων εσόδων ή τη χρηματοδότηση της τρομοκρατίας, και το σχετικό ποσό δεν υπερβαίνει τα 1 000 ευρώ.
   Για τους σκοπούς του πρώτου εδαφίου στοιχείο γ), τα κράτη μέλη επιβάλλουν ανώτατο όριο στον κύκλο εργασιών της χρηματοπιστωτικής δραστηριότητας το οποίο δεν υπερβαίνει το 5 % του συνολικού κύκλου εργασιών του νομικού ή φυσικού προσώπου.
   2.   Κατά την εκτίμηση του κινδύνου νομιμοποίησης παράνομων εσόδων ή χρηματοδότησης της τρομοκρατίας για τους σκοπούς του άρθρου 2 παράγραφος 2 της οδηγίας 2005/60/ΕΚ, τα κράτη μέλη δίδουν ιδιαίτερη προσοχή σε οποιαδήποτε χρηματοπιστωτική δραστηριότητα που θεωρείται, λόγω της φύσεώς της, ιδιαίτερα επιδεκτική να χρησιμοποιηθεί ή να αποτελέσει αντικείμενο κατάχρησης για σκοπούς νομιμοποίησης παράνομων εσόδων ή χρηματοδότησης της τρομοκρατίας.
   Τα κράτη μέλη δεν θεωρούν ότι οι χρηματοπιστωτικές δραστηριότητες που αναφέρονται στην παράγραφο 1 αντιπροσωπεύουν χαμηλό κίνδυνο νομιμοποίησης παράνομων εσόδων ή χρηματοδότησης της τρομοκρατίας εάν από τις διαθέσιμες πληροφορίες μπορεί να συναχθεί ότι ο κίνδυνος νομιμοποίησης παράνομων εσόδων ή χρηματοδότησης της τρομοκρατίας ενδέχεται να μην είναι χαμηλός.
   3.   Κάθε απόφαση που λαμβάνεται βάσει του άρθρου 2 παράγραφος 2 της οδηγίας 2005/60/ΕΚ αιτιολογείται. Σε περίπτωση που μεταβληθούν οι συνθήκες που οδήγησαν στη λήψη της απόφασης αυτής, τα κράτη μέλη προβλέπουν τη δυνατότητα ανάκλησής της.
   4.   Τα κράτη μέλη θεσπίζουν διαδικασίες ελέγχου ανάλογα με το βαθμό κινδύνου ή λαμβάνουν οποιοδήποτε άλλο κατάλληλο μέτρο που διασφαλίζει ότι εξαίρεση που χορηγείται παρέχεται με αποφάσεις δυνάμει του άρθρου 2 παράγραφος 2 της οδηγίας 2005/60/ΕΚ, δεν γίνεται αντικείμενο καταχρήσεων από πιθανούς φορείς νομιμοποίησης παράνομων εσόδων ή χρηματοδότες της τρομοκρατίας.
   Άρθρο 5
   Ενσωμάτωση
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 15η Δεκεμβρίου 2007. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 6
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 7
   Η παρούσα οδηγία απευθύνεται στα κράτη μέλη.

      Βρυξέλλες, 1 Αυγούστου 2006.

            Για την Επιτροπή

         Charlie McCREEVY

            Μέλος της Επιτροπής

      (1)  ΕΕ L 309 της 25.11.2005, σ. 15.

      (2)  ΕΕ L 344 της 28.12.2001, σ. 70. Κανονισμός όπως τροποποιήθηκε τελευταία με την απόφαση 2006/379/ΕΚ (ΕΕ L 144 της 31.5.2006, σ. 21).

      (3)  ΕΕ L 139 της 29.5.2002, σ. 9. Κανονισμός όπως τροποποιήθηκε τελευταία με τον κανονισμό (ΕΚ) αριθ. 674/2006 της Επιτροπής (ΕΕ L 116 της 29.4.2006, σ. 58).